open-index/open-wikipedia-markdown huggingface dataset:
चंद्रशेखर आज़ाद रावण

**चंद्रशेखर आज़ाद रावण** (जनम: 5 दिसंबर 1987) भारत के एगो अंबेडकरवादी नेता, वकील आ समाजसेवी हवें। फरवरी 2021 मे, अमेरिका के टाइम पत्रिका आपन *"100 गो उभरत नेता जे भविष्य बनावत बा"* (100 emerging leaders who are shaping the future) नांव के लिस्ट मे इनकर नांव जोड़ले रहे।

## सुरुआती जिनगी
चंद्रशेखर आज़ाद के जनम 3 दिसंबर 1986 के, छुटमलपुर गाँव में भइल, जे उत्तर प्रदेश के पश्चिमी हिस्सा में, सहारनपुर जिला पड़ेला। दलित परिवार में पलल-बढ़ल चंद्रशेखर बचपन से जातिवाद का कड़ुआ अनुभव से गुजरलन, आ इहे बात उनके समाजिक न्याय आ हक-अधिकार खातिर खड़ा होखे वाला सोच पर शुरुआती असर डललस। इनकर बाबूजी गोवर्धन दास सरकारी के इस्कूल में हेडमास्टर रहलें आ ओहिजे से रिटायर भइलें। चंद्रशेखर आज़ाद पहिला बेर तब चर्चा में अइलन, जब ऊ अपन गाँव के सोझा  एगो बोर्ड लगववलें, जवना पर लिखल रहे — “द ग्रेट चमार्स ऑफ़ घड़खौली वेलकम यू” — आ ई बात बहुत चर्चा में आ गइल। एकरा बाद चंद्रशेखर आज़ाद समाज में पढ़ाई-लिखाई खातिर पूरा तन-मन से लग गइलें। आजाद सगरी जाति-समुदाय के बच्चन खातिर फ्री कोचिंग क्लास शुरू कइलें, आ गरीब विद्यार्थी लोगन के मुफ्त किताब दे के पढ़ाई में मदद करे सुरू कइलें।

## संदर्भ

श्रेणी:जियत लोग
श्रेणी:1986 में जनम
श्रेणी:राजनीतिक लोग
श्रेणी:दलित नेता
रैदास

**रैदास** चाहे **रविदास** एगो भारत के रहस्यवादी संत, कबि आ रविदासिया पंथ के संस्थापक रहलन। उत्तर प्रदेश, बिहार, गुजरात, महाराष्ट्र, मध्य प्रदेश, पंजाब आ हरियाणा मे इनकरा गुरु मान के बंदना कइल जाला। ई एगो कबि, साधु आ समाज सुधारक रहन। इनकर जनम सन 1377 मे भइल रहे आ इ चमार जात से रहलन।

इनकर लिखल बात सभ के गुरु ग्रन्थ साहिब मे जगह दिहल बा। दादूपंथी संप्रदाय के पंच वाणी'ओ मे इनकर कबिता सभ के धइल गइल बा। ई ऊंच आ नीच जात के भेद आ मनुवादी बिचार के बिरोध कइलन आ एगो अईसन समाज के कल्पना कइलन जेमे सभ केहू बरोबर होखे।

## जिनगी
बिद्वान लोग मानेला जे इनकर जनम 1377 मे भइल रहे आ ई 1528 में निधन भइल।

इनकर जनम उत्तर प्रदेश मे बनारस लगे सीर गोबींदपुर नांव के एगो गाँव मे भइल रहे। इनकर जनम अस्थान के रविदास जनम अस्थान कहल जाला। इनकर माई के नांव माता कलसन रहे आ बाबूजी के नांव संतोख दास रहे। इनकर बाबू माई चाम के काम करत रहन, माने ई लोग चमार जात से रहे जेवन की एगो नान जात हऽ आ एकरा अछुत मानल जाला। भले इनकर काज चाम के रहे बाकिर इनकर ढेर समय गंगा तिरे बितत रहे जेहर ई आध्यात्मिक कविता लिखत रहन। आगे चलिके इनकर सूफि साधु लोग जोरे संघत भइल।

## संदर्भ

श्रेणी:बनारस के लोग
श्रेणी:हिंदी-भाषा के कवि
इंटरनेट एडल्ट फिलिम डेटाबेस

**इंटरनेट एडल्ट फिलिम डेटाबेस** (Internet Adult Film Database, संछेप में **IAFD**) अमेरिका में अशलील फिलिम इंडस्ट्री, एक्टर ऐक्ट्रेस, डाइरेक्टर, डिस्ट्रीब्यूटर आ अशलील फिलिम सभ के जानकारी वाला एगो ऑनलाइन डेटाबेस हवे।

## संदर्भ

श्रेणी:इंटरनेट
बुझनी

**बुझनी** चाहे **बुझउवल** () अइसन कहनाम चाहे वाक्य होला जेकर कौनों छिपल अरथ होला चाहे दुअर्थी बात होला जेकरा के बूझे के दिमागी कसरत के रूप में सुनावल जाला आ बूझे के चुनौती दिहल जाला। ई दिमागी कसरत (पजल) सभ के एगो परकार हवे।

बुझउवल सभ दुनियाँ के हर कोना आ हर भाषा में पावल जालीं। आर्चर टेलर के कहनाम बा कि "हमनी के संभवतः ई कहल जा सकीलें कि ई एगो युनिवर्सल कला हवे"। इनहन के कुछ बिसयो अइसन बाड़ें जे लगभग सभ जगह एक्के नियर पावल जाए वाला बाड़ें।

भारतीय संदर्भ में, सभसे पुरान साहित्य ऋग्वेद के कुछ मन्त्र सभ के मानल जाला की ऊ बुझनी के रूप में कहल गइल रहलें। भोजपुरी क्षेत्र में बुझनी-बुझउवल आम बइठकी में मनोरंजन, बड़ बुजुर्ग लोग लरिकन के परीच्छा लेवे, केहू के आम चुनौती देवे से ले के कोहबर में दुलहा के संघे बतरस करे तक ले मिले ला।

अंग्रेजी भाषा में इन्हना के *रिडल* कहल जाला आ ओहिजो इनहन के दू गो किसिम होला *एनिग्मा* जे रूपक (मेटाफर) चाहे अन्योक्ति-वक्रोक्ति के रूप में कहल जाली आ *कॉनन्ड्रा* जिनहन में खुद कौनों दुअर्थी शब्द (श्लेष) होला या फिर जिनहन के जबाब में दुअर्थी मतलब भा शब्द आवे ला। हिंदी में इनहन के *पहेली* कहल जाला जे संस्कृत के *प्रहेलिका* से आइल हवे। हिंदी-उर्दू के पुरान रूप, हिंदुई, में कहल अमीर खुसरो के पहेली सभ परसिद्ध हईं।

## संदर्भ

श्रेणी:खेल
श्रेणी:मनोरंजन
बुझनी (दक्खिन एशिया में)

**[[बुझनी]]** बूझे बुझावे के चलन **[[दक्खिन एशिया]]**, माने की भारतीय उपमहादीप आ आसपास के इलाका सभ, में बहुत पुराना जमाना से बा। इहाँ साहित्यिक आ लोक-साहित्यिक दुनों परंपरा में बुझनी के महत्व के अस्थान रहल बा आ इहो बहुत गौर करे लायक बात बा कि एही इलाका में दुनिया के सभसे पुरान बुझनी जइसन रचना के उदाहरण मिले ला जे संस्कृत साहित्य के ऋग्वेद में बाटे। बाद के संस्कृत साहित्य में बुझनी-बुझौवल के बहुत उदाहरण मिले ले जे अपना में अद्भुत बाड़ें। बिचला काल में अमीर खुसरो नियर कबी के रचल बहुत सारा बुझउवल बाड़ी स जिनहन के आजू ले महत्त्व दिहल जाला।

## शब्दाउत्पत्ती
संस्कृत में बुझनी के खाती *प्रहेलिका* शब्द मिले ला जेकरा मूल उत्पत्ती के बारे में मालुम ना बा। हिंदी में इस्तेमाल होखे वाला शब्द *पहेली* एही संस्कृत वाले शब्द के बदलल रूप हवे। उर्दू-हिंदी के पुरान रूप, जेह में अमीर खुसरो आपन रचना कइलेन, एगो खास किसिम के बुझनी मिले लीं जिनहन के *मुकरी* कहल जाला। ई मुकर जाए, मने की अपना बात से पलट जाए, से बनल हवे।

भोजपुरी के शब्द बुझनी चाहे बुझौनी *बूझे* के क्रिया से बनल हवे। बुझनी बूझे-बुझावे के खेल के **बुझउवल** चाहे बुझनीबुझउवल कहल जाला। मैथिलि भाषा में एही के बदलल रूप *बुझानी* हवे।

तमिल भाषा में बुझनी के *विदुकट्टाई* कहल जाला जे साहित्य आ लोक दुनों में चलन में बाड़ीं।

श्रेणी:दक्खिन एशिया
श्रेणी:खेल
श्रेणी:मनोरंजन
तिनसुकिया

**तिनसुकिया** भारत के असम राज्य मे एगो अउद्योगिक नगर बा। ई गुवाहाटी ले 480 किमी पड़ेला आ अरुणाचल प्रदेश के सीमा से 84 किमी प बाटे आ तिनसुकिया जिला जिला के मुख्यालय हऽ।

## इतिहास

स्वर्गदेओ सर्बानन्द सिंह के स्थापित कइल मतक राज के राजधानी बेंगमारा एहिजे बा जेकरा चंगमाई पठार नांव से चिन्हल जाला।

## संदर्भ

श्रेणी:आसाम के शहर आ कस्बा
श्रेणी:तिनसुकिया जिला
पजल

***पजल*** (; *पज़ल*) चाहे **दिमागी कसरत**, अइसन खेल, समस्या चाहे खेलौना होला जेकर मकसद केहू बेकत के चतुराई, बुद्धिमानी भा ज्ञान के परीक्षा लिहल होखे ला। पजल खेले वाला से ई उमेद कइल जाला कि ऊ टुकड़ा सभ के (चाहे ऊ भौतिक रूप से होखें भा जानकारी के रूप में) एगो तार्किक बिधी से जोड़े भा बेवस्थित करे आ अंत में सही निष्कर्ष भा कौनो मजेदार रिजल्ट ले चहुँपे।

शब्द अंग्रेजी भाषा के हवे, एकर मतलब "दिमागी कसरत" या "दिमागी कसरत करवावे वाली चीज" से हवे।

एह पजल सभ के कई परकार होलें। कंबीनेशन पजल (रूबिक्स क्यूब नियर खेलौना), चाहे शब्दखोज संबंधी (क्रासवर्ड-पजल), नंबर-पजल (सु-डो-कू), तर्क संबंधी (जइसे शतरंज के समस्या) आदि-आदि।

ई सभ खेल आ मनोरंजन के बिसय हो सके लीं; केहू के परीक्षा के तरीका हो सके लीं या फिर वास्तव में गणित आ तर्कशास्त्र के सोझा अइसन समस्या के रूप हो सके लीं जहाँ साँचो में मामिला अटक गइल होखे।

## इहो देखल जाय
* बुझनी

श्रेणी:खेल
श्रेणी:मनोरंजन
जकाया किक्वेते

**जकाया म्रिशो किक्वेते** ()(जनम 7 अक्टूबर 1950) एगो तंज़ानिया क राजनेता बाड़ैं जवन कि 2005 से 2015 के दौरान तंजानिया क चउथका राष्ट्रपति के तौर पर कार्यरत रहलैं। राष्ट्रपति चुनइला के पहिले ऊ अपना से पहिले वाले राष्ट्रपति बेंजामिन म्पाका के अंडर में 1995 से 2005 तक विदेश आऊर अंतरराष्ट्रीय सहकारिता मंत्री रहलैं। 2008-2009 में किक्वेते **अफ्रीकी संघ क चेयरपर्सन** आऊर 2012-2013 में **दक्षिणी अफ्रीकी विकास समुदाय** (शांति, रक्षा और सुरक्षा क तिकड़ी) के अध्यक्ष के तौर पर आपन सेवा दिहले रहलैं।

## सन्दर्भ

श्रेणी:1950 में जनम
श्रेणी:जियत लोग
पिया के गाँव

**पिया के गांव** एक भोजपुरी फिल्म बा आ इ फिल्म के 1 जून 1985 के रीलिज़ होले रहल। इ फिल्म के मुख्य कलाकार मीरा माधुरी, दानीश, जय तिलक, अरूण ईरानी अ जयश्री रहले। एमे दस गान बा जेके अलका यागनी, सुरेश वदेकर अ चनदरानी मुखर्जी गेयले रहल। ई फिलम के निर्देशक दिलिप बोस अ मुजिक कम्प्रोजर चीत्रागुप्त कइल। ई फिलिम रिलीज मिनाखक्षी कम्पनी कइल।

## कथानक
इ फिलिम दहेज प्रथा की जड़ें के बहुखूबी तौर पर समाज के समाने पैश करेला साथ ही स्त्री की जिंदगी किस प्रकार निरश होते जात बा ओकर समाज के सामने व्यंग कइल।
## कलाकार
मीरा माधुरी (एक्टरिश), दानीश (एक्टर), जय तिलक (एक्टर), अरूण ईरानी (एक्टरिश)  अ जयश्री (एक्टरिश)

## गीतमाला
* ऐ डाक्टर बाबू
* आंख से आंख मिलके
* पहिले-पहिले हम अइनी गवनवा
* आंख में सूरतीया
* हमार पियवा
* घिर आइल करीया बदरिया
* कहवा के तीलक
* हे तीरपुरारी से
* जूग-जूग सू ललनवा
* छोड़ी के चललू।

## अउरो देखी
भोजपुरी फिलिम सभ के लिस्ट

## संदर्भ

श्रेणी:भारतीय फिलिम
श्रेणी:भोजपुरी-भाषा के फिलिम
स्ट्रीमिंग टेलीविजन

**स्ट्रीमिंग टेलीविजन**, () चाहे स्ट्रीमिंग टीवी, चाहे **इंटरनेट टीवी** टेलीविजन पर देखावल जाए वाला चीज, जइसे की कौनों टीवी शो, के डिजिटल तरीका से इंटरनेट पर स्ट्रीमिंग मीडिया के रूप में दर्शक लोगन ले पहुँचावे के बेवस्था हवे। ई आम टीवी से अलग होला जिनहन में ऑन-एयर ब्राडकास्ट होला या फिर सैटेलाईट भा केबल के जरिया इस्तेमाल होखे ला। स्ट्रीमिंग इंटरनेट पर से मीडिया के दर्शक ले पहुँचावे के अइसन तरीका हवे जेह में डेटा भा मीडिया पूरा डाउनलोड होखे से पहिलहीं डिस्प्ले होखे शुरू हो जाला आ साथे साथ डाउनलोडो होखत रहे ला। अइसन कई गो ऑनलाइन वीडियो-ऑन-डिमांड (मने कि माँग-पर-उपलब्ध-बीडियो) के दर्शक लोगन ले पहुँचावे वाला प्लेटफार्म बाड़ें जइसे कि अमेजन प्राइम वीडियो, डिज्नी प्लस, नेटफ्लिक्स, एचबीओ मैक्स, एपल टीवी प्लस आ पैरामाउंट प्लस।

श्रेणी:इंटरनेट
रामनउमी

**रामनउमी**  चाहे **राम नउमी** (()) हिंदू लोगन के एगो तिहुआर हवे जे चइत के महीना के अँजोर में नउमी तिथी के मनावल जाला। मानल जाला कि एही दिने श्री राम के जनम भइल रहे जे हिंदू धर्म में, खासकर के वैष्णव शाखा में, भगवान विष्णु के अवतार मानल जालें। एही दिने चइत के नवरातरो के समापन होला।

## राम नउमी के पूजा
राम नउमी के परब के महत्व हिंदू धार्मिक परंपरा में महत्वपूर्ण रहल बा। एह परब के साथे-साथ माँ दुर्गा के नवरातरो समाप्त हो जाला। हिंदू धर्म में राम नउमी के दिन पूजा कइल जाला। राम नवमी के पूजा में पहिले देवता लोग के पानी, रोली आ लेप चढ़ावल जाला, ओकरा बाद मूर्तियन के अच्छत चढ़ावल जाला। पूजा के बाद आरती कइल जाला। कुछ लोग एह दिन उपासो रखेला।

## महत्व
भारत में ई परब श्रद्धा आ विश्वास के साथे मनावल जाला। चैत्र नवरातरो राम नउमी के दिन खतम हो जाला। हिंदू धार्मिक शास्त्रन के अनुसार भगवान श्री राम के जनम एही दिन भइल रहे, एही से भक्त लोग एह शुभ तिथि के राम नवमी के रूप में मनावेला आ पवित्र नदी में नहान क के पुन्य में भाग लेला।

## संदर्भ

श्रेणी:हिंदू तिहुआर
श्रेणी:हिंदू तिथि अनुसार पड़े वाला तिहुआर
श्रेणी:चइत महीना के तिहुआर
स्ट्रीपर

**स्ट्रीपर** एगो अइसन मनई होला जेकर काम सार्वजनिक स्थान, जइसे स्ट्रिप क्लब, मे स्ट्रीपटिज़ कइल होला।

आजि के अमेरीकीकृत स्ट्रीप सभ गाँहक लोग के स्ट्रीपर सभ से मेल जोल के काम करेला। सभ स्ट्रीपर अंत मे नग्न ना हो जाले, बाकिर नग्न होखल बहुत आम बात हऽ, ओह जगह के छोड़ि के जहाँ एहपे कानूनी रोक बा। एमे पोल के जोड़ दिहला से एकर प्रदर्शन मे जादे कलात्मक तत्व आ गइल बा। जादे तर स्ट्रीपर लोग स्ट्रिप क्लब मे काम करेला।

श्रेणी:पेशा
कड़ुआ तेल

**कड़ुआ तेल** चाहे **करूआ तेल** एक परकार के तेल हऽ जेकरा सरसो के बीया के पिसि के बनावल जाला।

## पिसल तेल

श्रेणी:बनस्पति तेल
बीया

**बीया** पौधा के भ्रूण होला जेकर चारो देने एगो सुरक्षा कवच होला। पौधा सभ के प्रजनन से बीया उत्पन्न होला।

श्रेणी:बनस्पति
जैन दर्शन

**जैन दर्शन** पुरान भारत के एगो दर्शन हऽ जवन जैन धर्म मे पाइल जाला। जैन दर्शन के एगो सभ से मुख्य बिसेसता एकर द्वैतवादी तत्वज्ञान हऽ, जे इ मानेला जे कवनो चिझ दु परकार से अस्तित्व मे रहेला; पहिला जेकरा मे परान आ संवेदना होखे, ओकरा *जीव* कहल जाला; आ दोसरका जेकर परान ना होखे, ओकरा *अजीव* कहल जाला।

जैन पोथी सभ मे ढेर परकार के दार्शनिक बिसय पाइल जाला जइसे; प्रमाणशास्त्र, तत्वज्ञान, नीतिशास्त्र आ ब्रह्माण्डबिद्या। जैन बिचार प्राथमिक रूप से जीव सभ के चरित्तर बुझे प बेसि बर देवेला; केंगा जीव कर्म से बन्हाइल रहेला आ केंगा ओकरा पुनर्जन्म के चक्का से मुक्ति (मोक्ष) मिलेला। जैन लोग इहो मानेला जे ब्रह्माण्ड के कवनो देवता (सृष्टिकर्ता) नइखे बनइले आ इ अनादी हऽ जेकर कवनो सुरुआत नइखे आ एगो चक्र मे चलेला जे मे एकर सृजन आ बिनास होत रहेला।

जैन लोग मानेला जे जैन दर्शन के इतिहास मे तीर्थंकर लोग कए बेरा पढ़वले हऽ। इतिहासकार लोग प्राचीन भारत मे मुख्य रूप से महावीर (5 वा शताब्दी ईसा पूर्व, बुद्ध के समकालीन) आ संभवत: पार्श्वनाथ (8 वा चाहे 7 बा शताब्दी ईसा पूर्व) के बातन मे जैन दर्शन के मूल जोहेला।

पॉल डुंडस के मोताबिक, एतना लाम इतिहास होलो प जैन दर्शन मे बहुते हम बदलाव आइल बा। एकर मुख्य कारन तत्वार्थ सूत्र नांव के ग्रंथ के परभाव हऽ।

## ज्ञान

आचार्य पूज्यपाद के सर्वार्थसिद्धि के मोताबिक, जीव के संगे सभ से निमन तबे होला जब उ पुनर्जन्म के चक्का से मुक्त हो जाला। मुक्ति तबो भेंटा जाला जब केहू सभ चिझ जान जाला (सर्वज्ञानी), अइसन मानल जाला के महावीर सर्वज्ञानी रहलें।

तत्त्वार्थ सूत्र के अनुसार, मुक्ति पावे के तीनि गो राह बा (एकरा तीनि गो रत्नन के रूप मे जानल जाला):

सर्वार्थसिद्धि के मोतबिक:

* सही दर्शन (सम्यक दर्शन) के माने हऽ, "तत्व के सही ज्ञान के जान ले कुछु देखल", सही दर्शन सही ज्ञान से प्राप्त होला।

* सही ज्ञान (सम्यक ज्ञान) के माने हऽ, "तत्वन जइसे की जीव के जानल"।

जैन लोग मानेला ​​जे जीव सभ चीझन के पूरा ज्ञान पा सकेला (सर्वज्ञता)। जेकरा लगे इ ज्ञान होला ओकरा सिद्ध मानल जाला। इ आत्मा सभ अइसन हऽ, के सभ चीझन से अलग होइ गइल बा, आ एही से सभ चीझन मे सोझे बुझ सकेला काहे से की उनकर आत्मा के ज्ञान अब कूछुवो रोक नाही सकेला। बहुते जीवन ला, उनकर आत्मा के सर्वज्ञता ओकरा से सटल कर्म के कन सभ के चलते ना मिलि पावे, जस बदरी के चलते सूरूज के घाम रुकि जाला। एही से, एइसन जीव सभ बदे सर्वज्ञ ज्ञान के एक्के गो स्रोत होला, जवन की केवली के शिक्षा है। एह से की अब कवनो जींदा किवली नइखन, जैन शास्त्र एह तरे के ज्ञान के एकमात्र स्रोत हऽ आ जैन दर्शन मे सभ से ऊँच मानल जाला। एही चलते, जैन दर्शन शास्त्रन मे लिखल सिद्धांतन के सांच मानल जाला आ दर्शन के काज मुख्य रूप से एह सिद्धांतन के बटोरल आ बखान कइल हऽ।

### सत्व शास्त्र

हैरी ओल्डमेडो के मोताबिक, जैन सत्व शास्त्र यथार्थवादी सा द्वैतवादी दून्नो हऽ। जेफरी डी लॉन्ग ओ जैन तत्वमीमांसा के यथार्थवादी मानेलन, जे एक परकार का बहुलवाद हऽ जे अलग अलग वास्तविकता के अस्तित्व के दावा करेला।

जैन दर्शन के मोताबिक, तत्व सात गो होला:

#*जीव*: जे मे जान होला ओकरा जीव कहल जाला, एकरा अतमो कहल जाला, जेकर ओह देह से अलग अस्तित्व होला जेकरा मे उ रहेला। अमर जीव की गुन होला असीमित चेतना, ज्ञान, आनंद आ ऊर्जा। एह से इ डुन्नो एक तरह से अमर बा आ एक तरह से अनस्थिर बा। बिनास आ जनम आत्मा के एक रूप के गायब होखल आ दोसर रूप के उपस्थिति के उल्लेख करेला, इ खाली जीव के संशोधन हऽ।

## सन्दर्भ
फाइटोप्लैंकटन

300px|thumb|alt=छोट छोट समुद्री बनस्पति जे पानी में पँवरत बाटे|कई किसिम के फाइटोप्लैंकटन सभ के एगो झुंड
**फाइटोप्लैंकटन** () समुंद्र आ अउरी जलभंडार सभ में पावल जाए वाला सूछ्म बनस्पति हवें जे सुरुज के रोशनी में आपन भोजन खुदे फोटोसिंथेसिस के तरीका से बनावे लें आ एह तरीका से पानी वाला इकोसिस्टम में ई भोजन उत्पादक के काम करें लें, बहुत सारा पनिहा जीवजंतु अपना भोजन के रूप में एही सूछ्म बनस्पति के खालें। ई बहुत सूछ्म होलें आ पानी में पँवरत रहे लें आ धारा के मोताबिक बहत रहें लें।

पानी वाला इकोसिस्टम में भोजन उत्पादन करे वालन के अलावा फाइटोप्लैंकटन सभ के महत्व एह बात खातिर बा कि ई भारी मात्रा में ऑक्सीजन पैदा करें लें आ कार्बनडाइऑक्साइड के निपटारा करे लें। एही से हाल के रिसर्च सभ में ई दावा भी कइल गइल बाटे कि अगर जलवायु में बदलाव भइल आ समुंद्र सभ के तापमान में बढ़ती भइल तब एकरा चलते फाइटोप्लैंकटन सभ में भारी कमी आ जाई आ पृथिवी पर ऑक्सीजन के भारी कमी हो जाई।

## संदर्भ

श्रेणी:पर्यावरण
पिज्जा

**पिज्जा** चाहे **पित्ज़ा** () इटली देस मूल के एगो पकवान हवे जे आजकाल बहुत जगहन पर चलनसार बा। ई आटा-मैदा के गोल चापट (मोट रोटी नियर) आधार (बेस) पर तरह-तरह के सब्जी आ अउरी सामान के टॉपिंग के साथे सेंक के बनावल जाला।

आमतौर प एकरा बेस के बनावे खातिर गोंहूँ के आटा-मैदा इस्तेमाल होला जेह में कई बेर भराँव (स्टफिंग) के इस्तेमाल हो सके ला। ऊपर के छिडकाव में टमाटर, शिमला मिरचा, मशरूम, ऑलिव, पनीर, आ अउरी कई किसिम के चीज हो सके ला। परंपरा अनुसार इटली में ई लकड़ी के आगी पर रखल तंदूर पर सेंकल जाय आ बिना काटले परोसल जाय। हालाँकि, आजकाल ई आधुनिक ओवन सभ में तेज आँच पर सेंकल जाला आ कई पीस में काट के परोसल जाला।

कई देसन में, जेह में भारतो सामिल बा, वर्तमान में ई आर्डर करे वाला फास्ट-फ़ूड सभ में से सभसे चलनसार आइटम में से एक बा। 

## संदर्भ

श्रेणी:इटली के खाना
सार्स कोरोनावायरस 2

240px|thumb|सार्स कोरोनावायरस के खुर्दबीन (माइक्रोस्कोप) से लिहल फोटो
**सार्स कोरोनावायरस 2** (SARS‑CoV‑2) जेकर अंग्रेजी में पूरा नाँव *सीवियर एक्यूट रेस्पिरेटरी सिंड्रोम कोरोनावायरस 2* (Severe acute respiratory syndrome coronavirus 2) नाँव रखल गइल बा, आ आजकाल्ह खाली **कोरोनावायरस** के नाँव से जानल जा रहल बा, एक किसिम के वायरस हवे जेकरा चलते कोविड-19 बेमारी होला आ आजकाल्ह कोविड-19 महामारी पूरा दुनियाँ भर में फइलल बाटे। शुरुआत में एकरा के **2019 नोवल कोरोना वायरस** नाँव दिहल गइल रहे आ **ह्यूमन कोरोनावायरस** के नाँव से भी बोलावल गइल। एह वायरस के चलते जब दिसबंर 2019 में कोविड-19 बेमारी के शुरुआत भइल, बिस्व स्वास्थ संगठन (WHO) जल्दिये 30 जनवरी 2020 के एह बेमारी के इंटरनेशनल संकट के बेमारी घोषित कइलस आ मार्च 2020 आवत-आवत ई अतना फइल गइल की एकरा के महामारी घोषित क दिहलस।

श्रेणी:वाइरस
श्रेणी:कोविड-19 महामारी
कोविड-19 के लच्छन

**[[कोविड-19]] बेमारी के लच्छन** सभका में एक्के नियर ना पावल जा रहल बाड़ें बलुक एह में बहुते बिबिधता बाटे। बिना कौनों लच्छन के भा बहुत छोट-मोट समस्या होख्ले से ले के बहुत गम्हीर आ जानलेवा इस्थिति हो जाए ले के घटना देखे के मिलत बा। आम लच्छन सभ में कपार बथल, महक आ सवाद गायब हो जाइल, नाक जाम भइल, नाक बहल, खोंखी, छींक आवल, नरेटी काँट भइल, जर-बोखार आवल, पेट झरल आ साँस लेवे में तकलीफ भइल बाड़ें सभ।

बेसी कइ के, लगभग 81% लोगन में छोट-मोट लच्छन मिलत बाड़ें (हलका निमोनिया तक ले), एकरे बाद लगभग १४% लोगन में गम्हीर लच्छन जइसे कि हाइपोक्सिया (आक्सीजन के कमी) देखाई पड़त बा, बाकी 5% लोगन में लच्छन खतरनाक लेवल ले मिलल बाड़ें जेह में साँस लेवे के सिस्टम के फेल भइल, शॉक के स्थिति आ कोमा में गइल, एक्के साथे कई अंग सभ के फेल भइल शामिल बाड़ें।                                                                        

दिसंबर 2021 में ओमिक्रॉन वेरिएंट अमेरिका में परमुख हो गऐल। ओमिक्रॉन वेरिएंट के लच्छन अन्य वेरिएंट की तुलना में कम गंभीर बा।

श्रेणी:कोविड-19 महामारी
पैरासिटामोल

230px|thumb|alt=कत्थई रंग के टेबलेट टाइलेनोल|टाइलेनोल, जे पैरासिटामोल के एगो ब्रांड हवे, के आठ घंटा असर करे वाली टेबलेट।
**पैरासिटामोल** () चाहे **एसिटामिनोफेन** (acetaminophen) एगो दवाई हवे जे जर-बोखार आ आ हलका-फुलका दरद के इलाज करे खातिर दिहल जाले। एकरे आम इस्टैंडर्ड डोज से देहिं के हरारत कुछ कम हो जाला, मने की शरीर के टंपरेचर कुछ नीचे चल जाला, हालाँकि एह मामिला में ई *[[आइबूप्रोफेन]]* से कुछ कम्मे कारगर होले। आम जर-बोखार में ई दवाई बहुत इस्तेमाल होले आ एक तरह से पहिला इलाज एही से शुरू कइल जाला। हालाँकि बोखार में एकरे असर के बारे में मेडिकल बिज्ञान के लोग बहुत किलियर नइखे। एस्पिरीन/आइबुप्रोफेन/कैफीन के साथे कंबीनेशन में दिहले पर परभाव बढ़ जाला।

एक बेर, तुरंत होखे वाला कपार दरद भा माइग्रेन में पैरासिटामोल कुछ असर करे ले बाकी बेर-बेर होखे वाला आ लमहर समय से चल रहल कपार के दरद आ माइग्रेन में ई बहुत कामे ना आवे ले। सर्जरी (आपरेशन) के बाद के दरद के कम करे खातिर भी ई दवाई दिहल जाले बाकी एहू मामिला में ई आइबुप्रोफेन से कमतर साबित होले। गठिया के दरद में ई बहुत कम असर करे ले जेकर कौनों मतलब ना होला। करहियाई (कमर) के दरद में, कैंसर के दरद में आ न्यूरोपैथिक दरद में एकर कौनों असर नइखे देखल गइल।

कम समय के बात कइल जाय तब पैरासिटामोल के साइड इफेक्ट में जीव मचिलाइल आ पेट में दरद हो सके ला। लमहर समय में ई दवाई लीवर आ किडनी के नोकसान पहुँचावे ले, गैस्ट्रो के समस्या पैदा करे ले। बेसी डोज में लमहर समय ले पैरासिटामोल के इस्तेमाल से हीमोग्लोबिन के कमी हो जाला जे एह बात के लच्छन हवे कि आँत में खून के रिसाव हो रहल बा, आँत में घाव आ मलद्वार के कई समस्या हो सके ला। लमहर समय में एकर बेसी डोज लीवर के नोकसान पहुँचावे ले आ लीवर फेल होखे से मौत हो सके ला। एगो आम पुरहर आदमी (बच्चा ना) के एक दिन में अधिकतम 4 ग्राम पैरासिटामोल दिहल जा सके ला, एकरा ऊपर ओभरडोज हो जाई।

पैरासिटामोल के खोज 1877 में भइल रहे। आजकाल्ह ई अमेरिका, इंग्लैंड आ भारत में कुछ सभसे प्रमुख दवाई सभ में से एक बा। ई बिस्व स्वास्थ संगठन (WHO) के जरूरी दवाई सभ के लिस्ट में शामिल बाटे।

श्रेणी:दवाई
आइबूप्रोफेन

230px|thumb|alt=एकही साइज के कई गो टेबलेट। कुछ टूटल।|200मिग्रा के ब्रुफेन के टेबलेट सभ के उदाहरण।
230px|thumb|alt=एगो दवाई के खुलल शीशी आ बाहर कुछ टेबलेट|जेनेरिक आइबुप्रोफेन के एगो खुल्ता शीशी आ टेबलेट।
**आइबूप्रोफेन** चाहे **आइबुप्रोफेन** (), चाहे खाली **ब्रुफेन**, एगो दवाई हवे जे दरद, जर-बोखार आ कई किसिम के इनफ्लेमेशन के इलाज खातिर इस्तेमाल होखे ले। ई दवाई माहवारी के दरद, कपार के दरद (माइग्रेन), गठिया बात (र्यूमेटाइड आर्थेराइटिस) वगैरह में दिहल जाले। ई दवाई टेबलेट भा कैप्सूल के रूप में मुँह से घोंट के लिहल जा सके ले आ नस में इंजेक्शन से भी लिहल जा सके ले।

एकर आम साइड इफेक्ट हर्टबर्न आ चमड़ा पर लाल निशान (रैश) पड़ल होला। अउरी अइसन दवाई सभ नियर ई आँत में घाव करे आ खून के रिसाव पैदा क सके ले। एकरा लिहला से हार्ट फेल होखे, किडनी फेल होखे आ लीवर फेल होखे के खतरा बढ़ जाला। कम डोज में लिहला पर हार्ट के नोकसान ना पहुँचावे ले बाकी अगर बेसी डोज में लिहल जाय तब हार्ट फेल कहे खतरा बढ़ जाला। ई दवाई दमा (अस्थमा) के मरीजन के भी नोकसान पहुँचावे ले आ लिहले पर दमा के बेमारी बढ़ सके ला। गरभवती औरतन पर एकर कौनों खराब असर पड़े ला कि ना ई अभिन ले किलियर नइखे, हालाँकि ई बच्चा पैदा होखे के बाद महतारी के लिहले पर एकर असर ख़राब पड़ल देखल गइल बा आ एह दशा में ई दवाई ना लिखल जाले।

आइबुप्रोफेन के खोज 1961 में स्टीवर्ट एडम्स कइले रहलें। आमतौर पर ई ब्रुफेन के नाँव से जानल जाले जे एकर शुरुआती नाँव रखल गइल रहे। ई जेनेरिक दवाई के रूप में उपलब्ध बाटे आ बिस्व स्वास्थ संगठन (WHO) के सभसे जरूरी दवाई सभ के लिस्ट में शामिल बाटे। कई बेर ई पैरासिटामोल के साथे कंबीनेशन में दिहल जाले जेकरा से दुनों के असर बढ़ जाला।

## इहो देखल जाय
* पैरासिटामोल

श्रेणी:दवाई
गुरुचि

**गुरुचि**, **गुरुची**, चाहे **गिलोय** (बैज्ञा. नाँव: *टीनोस्पोरा कार्डीफोलिया*) एगो लता हवे जेकर पतई पान के पत्ता नियर होला। ई लता भारतीय उपमहादीप के गरम इलाका सभ में पावल जाले। परंपरागत रूप से आ आयुर्वेद में एकर इस्तेमाल कई गो बेमारी ठीक करे खातिर दवाई के रूप में होला। आम इस्तेमाल एकरे डाँटी के काढ़ा बनावल हवे। आयुर्वेद में एकर स्वरस, सत्व, चूर्ण आ घनबटी के रूप में इस्तेमाल होला। आमतौर पर जर-बोखार के दवाई मानल जाला बाकी एकरे अलावा अउरी कई किसिम के बेमारी के इलाज भा रोकथाम में इस्तेमाल होखे ले।

ई लता, आमतौर पर जंगल में से ले के सड़क किनारे, खेत आ बगइचा सभ के डाँड़-मेड़ पर पेड़ सभ के ऊपर चढ़ के पसर जाले। जइसे बरगद के फेड़ में बरोह निकसे ला ओही तरे एहू के बरोह निकले ला आ नया पौधा बन जाला। एकर फर लाल रंग के होलें आ अंगूर नियर झोंपा में फरे लें जिन्हना के कौनो जानवर भा चिरई ना खालें।

## नाँव
ई मूल रूप से भारत आ आसपास के पौधा हवे। भारत के लगभग सगरी भाषा सभ में एकर कुछ न कुछ नाँव मिले ला।

संस्कृत में, जेह में आयुर्वेद के कई ठो ग्रंथ सभ में एकर जिकिर आ बिबरन मिले ला, एकर कई गो नाँव मिले लें; कुछ प्रमुख नाँव - अमृता, अमृतलता, अमृतवल्ली, छिन्नोद्भवा आ गुडूची बाड़ें। हिंदी भाषा में एकर नाँव गिलोय परसिद्ध बाटे; एकरे अलावा गुरुच, गुडूची अउरी नाँव हवे। मराठी में एकरा के गुडूची आ गुळवेल कहल जाला। पंजाबी में गल्लो; तेलुगु में टिप्पा-तीगा आ तमिल भाषा में शिंदीलाकोडी कहल जाला।

भारत से बाहर, नैपाल में एकरा के गुर्जो, आ लंका में सिंहली भाषा में रसकिंदा के नाँव से जानल जाला।

## गैलरी

Tinospora cordifolia stem.jpg|डाँठ भा डाँटी
Tinospora cordifolia leaves.jpg|पतई
Ningthou khongli (in Manipuri) (5552396011).jpg|फूल
Tinospora cordifolia fruits 07.JPG|काँच फर
Tinospora cordifolia fruits.jpg|पाकल फर


## संदर्भ

श्रेणी:जड़ीबूटी
श्रेणी:आयुर्वेद में इस्तेमाल होखे वाला पौधा
हाइपोक्सिया

**हाइपोक्सिया** () अइसन दशा हवे जेह में शरीर चाहे शरीर के कवनों अंग में ऑक्सीजन के कमी हो जाला। ई कमी टिशू के लेवल पर होला। जब ई समस्या पूरा शरीर में होखे ला तब एकरा के *जनरल हाइपोक्सिया* भा *जनरलाइज्ड हाइपोक्सिया* कहल जाला आ जब कौनों अंग बिसेस में होखे तब *लोकल हाइपोक्सिया* कहाला।

## इहो देखल जाय
* एनाक्सिया
* मेडिकल इलाज में ऑक्सीजन

## संदर्भ

श्रेणी:रोग
मेडिकल इलाज में ऑक्सीजन

**मेडिकल इलाज में ऑक्सीजन** के इस्तेमाल, जेकरा के **ऑक्सीजन इलाज** (Oxygen therapy) कहल जाला, अइसन इलाज के बिधि हवे जेह में कौनों बेमारी भा मेडिकल कंडीशन के चलते शरीर में ऑक्सीजन के कमी के पूरा करे खातिर ऑक्सीजन के इस्तेमाल कइल जाला।

श्रेणी:इलाज
इलाज

**इलाज** () कौनों रोग चाहे मेडिकल कंडीशन के पहिचान होखे के बाद ओकरा से ठीक होखे खातिर कइल जाला। आमतौर पर बेमार ब्यक्ति के बेमारी दूर करे वाला तरीका-बिधि आ उपचार सभ एह में गिनल जाला आ अंग्रेजी में एकरा के *ट्रीटमेंट/इंटरवेंशन* कहल जाला; जबकि ब्यापक अरथ में *थेरेपी* में बेमारी से बचाव के खातिर देखभाल या बेमारी ठीक हो जाए के बाद के देखभाल के भी शामिल कइल जाला।


श्रेणी:डाक्टरी
सोशल डिस्टेंसिंग

[240px|thumb|alt=लाइन में दूर-दूर खड़ा लोग|[कोविड-19 महामारी के दौरान लंदन के एगो सुपरमार्केट में सोशल डिस्टेंसिंग के पालन क के लाइन में खड़ा लोग।]]
***सोशल डिस्टेंसिंग*** (Social distancing; अरथ: सामाजिक दूरी बनावल) चाहे ***फिजिकल डिस्टेंसिंग*** (शारीरिक दूरी बनावल), एगो तरीका हवे जवना से लोग एक दुसरे से दूरे-दूर रही के कौनों छुआछूत वाली बेमारीके फइलाव रोक सके लें। एह तरीका से खाली ओही ब्यक्ति के सुरक्षा भर ना होला जे एह चीज के पालन करे ला बलुक कौनों बेमारी के तेजी से फइलाव के रोकहू में मदद मिले ले। मूल रूप से ई जनस्वास्थ (पब्लिक हेल्थ) सेक्टर के एगो रणनीत हवे जवना से कौनों छुआ-छूत वाली बेमारी के बिस्तार रोके में मदद मिले ला।

हाल में, ई शब्द बहुत चलन में बाटे जेकर कारण कोविड-19 महामारी के फइलाव बा। ई महामारी दिसंबर 2019 से अब तक (मई 2021 ले) पूरा दुनिया भर के अपने चपेट में लिहले बा जेकरा चलते लगभग सभ जगह *सोशल डिस्टेंसिंग* के पालन करावल-कइल जा रहल बाटे।

बहुत लोग एकरा के *सोशल डिस्टेंसिंग* ना कहे के बात करे ला, कारन की एह में शरीर से शरीर के दूरी महत्त्व वाली चीज बाटे न कि सामाजिक दूरी, एही से ई लोग एकरा के *फिजिकल डिस्टेंसिंग* कहल बेहतर माने ला।

## संदर्भ

श्रेणी:इन्फेक्शन से होखे वाली बेमारी
श्रेणी:महामारी
ऑक्सीजन सिलिंडर आ ऑक्सीजन टंकी

220px|thumb|alt=ऑक्सीजन सिलिंडर|दस लीटर के एगो ऑक्सीजन सिलिंडर
**ऑक्सीजन सिलिंडर** (Oxygen cylinder) आ **ऑक्सीजन टंकी** (Oxygen tank) अइसन टंकी होला जे ऑक्सीजन के भंडारण करे के कामे आवे ला। इनहन में हाई प्रेशर में ऑक्सीजन गैस सहेज के राखल जाले जवना से की बिबिध किसिम के जरूरत सभ में कामे आ सके। इहो दू किसिम के होखे लें: आम ऑक्सीजन सिलिंडर में हाई प्रेशर पर ऑक्सीजन गैस भरल होले जबकि क्रायोजेनिक टंकी में बहुत कम तापमान पर ऑक्सीजन के लिक्विड (तरल) रूप में रखल गइल रहे ला। एह टंकी आ सिलिंडर सभ के मेडिकल इलाज में, पहाड़ पर चढ़ाई करे में (बोतलबंद ऑक्सीजन के रूप में), समुंद्र के भीतर डाइविंग करे में, आ अउरी कई किसिम के इंडस्ट्री सभ में (जइसे कि इस्टील प्लांट में, या ऑक्सीजन वेल्डिंग करे में) इस्तेमाल होला। मेडिकल ऑक्सीजन आ इंडस्ट्रियल ऑक्सीजन अलग-अलग होला।

सिलिंडर
बोतलबंद ऑक्सीजन

230px|thumb|alt=ऑक्सीजन सिलिंडर|बोतलबंद ऑक्सीजन सिलिंडर
**बोतलबंद ऑक्सीजन** (Bottled oxygen) छोट साइज के, एक जगह से दुसरे जगह ढो के ले जाए लायक (पोर्टेबल) सिलिंडर होलें जे पहाड़ पर चढ़ाई करे वाला लोग के कामे आवे लें। ई छोट-छोट ऑक्सीजन सिलिंडर होलें जिनहन में हाई प्रेशर पर ऑक्सीजन गैस भरल होले।

पहाड़ पर ऊँचाई बढ़े के साथे-साथ हवा के कमी होखे लागे ला आ नार्मल हवा में जेतना ऑक्सीजन होला (21 परसेंट) उहो कम होखे लागे ला, एही कारन पर्वतारोही लोगन के साँस लेवे में दिक्कत होखे लागे ले। एही के उपाय के रूप में ऊ लोग ई बोतलबंद ऑक्सीजन अपना संघे ले जाला कि साँस लेवे में दिक्कत होखे पर आर्टिफिशियल तरीका से एह सिलिंडर सभ में से ऑक्सीजन ले के कमी के पूरा का सके।

एकरे अलावा एह बोतलबंद ऑक्सीजन के इस्तेमाल समुंद्र में डाइविंग करे वाला लोग चाहे मेडिकल इमरजेंसी में या सर्जरी (आपरेशन) के समय भी इस्तेमाल कइल जा सके ला; हालाँकि मेडिकल ऑक्सीजन अलगा से बड़ सिलिंडर सभ में रखल जाले, बाकी ई बोतलबंद ऑक्सीजन भी उहे काम जरूरत पड़े पर क सके ला। एंबुलेंस में कम जगह में रखे लायक इहो सिलिंडर रखल जा सके लें।

श्रेणी:ऑक्सीजन
पपीता

**पपीता** एगो लमहर फलदार पौधा होला जे *कारीसा* (Carica) वंश के अंदर आवे ला। एकरे फलवनों के एही नाँव से जानल जाला।

## संदर्भ

## बाहरी कड़ी

* Fruits of Warm Climates: Papaya and Related Species
* Carica papaya
* Papaya Fruit Nutrition
* Treating Livestock with Medicinal Plants: Beneficial or Toxic? Carica papaya
* Papaya Fruit - Internet Documentation 

श्रेणी:खाये जोग फल
श्रेणी:पौधा
श्रेणी:सब्जी के रूप में इस्तेमाल होखे वाला फल
नीबि

**नीबि** (बैज्ञा. नाँव: *Azadirachta indica*; संस्कृत: *निम्ब*; हिंदी: *नीम*) भारतीय मूल के एगो फेड़ हवे। बैज्ञानिक बर्गीकरण में ई *महोगनी* परिवार ( *Meliaceae*) के *अज़ादिराचा* (*Azadirachta*) जाति में आवे ला जे में एकरे अलावा एगो अउरी प्रजाति के फेड़ मिले ला। ई मूल रूप से भारतीय उपमहादीप आ कुछ अफिरकी देसन में पावल जाला। ई गरम जलवायु आ कुछ-गरम जलवायु वाला इलाका के बनस्पति हवे। ईरान के कुछ दक्खिनी दीप सभ पर भी ई उगावल जाला।
ई पतझड़ वाला बनस्पति हवे जे जाड़ा के बाद फरवरी-मार्च में आपन पतई गिरा देला आ मार्च-अप्रैल में एह में नया पत्ता निकले लें; कुछ समय बाद फुलाला आ ओकरे बाद अप्रैल-मई में एह में फर लागे लें।

परंपरागत भारतीय डाक्टरी आ इलाज के बिद्या सभ में, खासकर के आयुर्वेद में एहकरे पत्ता, फल, फल से निकले वाला नीबि के तेल, आ छाल के बिबिध बेमारी आ सेहत संबंधी समस्या सभ के इलाज करे में इस्तेमाल सैकड़न सालन से होखत आइल बा। खेती किसानी आ बागबानी में एकर इस्तेमाल प्राकृतिक कीटनाशक के रूप में भी होला।

भोजपुरी संस्कृति में नीबी के देवी के निवास वाला फेड़ मानल जाला। खासतौर से देवी शीतला के विश्राम के अस्थान के रूप में पूजल जाला; एकरे पतई से एह देवी के पूजा होखे ला। एकरे अलावा पुरी में जगन्नाथ मंदिर में मुख्य देवता लोग के मूर्ती खास किसिम के नीबि के लकड़ी के बनावल जाले।

## संदर्भ

## बाहरी कड़ी

* Invasiveness information from Pacific Island Ecosystems at Risk (PIER) 
* Neem information  from the Hawaiian Ecosystems at Risk project (HEAR)
* Contains a detailed monograph on *Azadirachta indica* (Neem; Nimba) as well as a discussion of health benefits and usage in clinical practice.

श्रेणी:फेड़
श्रेणी:आयुर्वेद में इस्तेमाल होखे वाला पौधा
श्रेणी:जड़ीबूटी
राघोपुर, वैशाली (बिधानसभा क्षेत्र)

**राघोपुर** बिहार के वैशाली जिला मे एगो बिधानसभा क्षेत्र हऽ।

लालू प्रसाद यादव एह सीट के दु बेरा जीतलें, उनकर मेहरारू राबड़ी देवी तीन बेरा जीतली आ इहे सीट से बिधायक रहि के दुनो जाना मुख्यमंत्री रहल। इ लोग के पूत तेजस्वी यादव एकरा 2015 आ 2020 मे दु बेरा जीत चुकल बाड़ें आ इहे सीट से बिधायक रहि के बिहार के उपमुख्यमंत्री रहलें आ अबही बिपक्ष के नेता हवें। राबड़ी देवी एह सीट के 2010 मे हारीयो गइल रही।
एम. के. स्टालिन

**मुथुवेल करुणानिधि स्टालिन** (जनम: 1 मार्च 1953) एगो भारतीय राजनीतिज्ञ आ पूर्व अभिनेता हवन जीनकरा **एम. के. स्टालिन** चाहे **एमकेएस** के नांव से जानल जाला। ई तमिलनाडु के अठवा मुख्यमंत्री आ पूर्व मुख्यमंत्री करुणानिधि के पुत हवन।

ई 28 अगस्त 2018 से द्रविड़ मुन्नेत्र कड़गम पार्टी के प्रमुख बाड़ें।

## संदर्भ

श्रेणी:जियत लोग
श्रेणी:1953 में जनम
श्रेणी:तमिलनाडु के लोग
श्रेणी:भारत के राजनीतिक नेता
श्रेणी:तमिलनाडु के मुख्यमंत्री
2022 के उत्तर प्रदेश बिधानसभा चुनाव

उत्तर प्रदेश मे **बिधानसभा चुनाव** 2022 के फरवरी से मार्च मास मे उत्तर प्रदेश बिधानसभा के 403 सदस्यन के चुने बदे होई। अभी के बिधानसभा के कार्यकाल 14 मार्च 2022 के ओराई।

## पृष्ठभूमि
## कार्यक्रम
## गठबंधन
### 

### 

### 

### 

### 

### 

## ओपिनियन पोल
  

**एन के डिजिटल मैगज़ीन** और उनके चार सहयोगी एजेंसियों द्वारा की गई एक समीक्षा के मुताबिक उत्तर प्रदेश के 54% मतदाता योगी सरकार से असंतुष्ट है।

## चुनाव

## नतीजा

## सन्दर्भ
### पादटीका

### उद्धरण
रामनगर (बिधानसभा क्षेत्र)

**रामनगर (बिधानसभा क्षेत्र)** भारत के राज्य बिहार के पच्छिम चंपारण जिला मे एगो बिधानसभा क्षेत्र बा। अबहीं ई सीट अनुसूचित जाति ला आरक्षित बा।

श्रेणी:बिहार के बिधानसभा क्षेत्र
2020 के संयुक्त राज्य अमेरिका के राष्ट्रपति चुनाव

**2020 के संयुक्त राज्य अमेरिका के राष्ट्रपति चुनाव** चार-चार बरिस प होखे वला 59वा ओहिजा के राष्ट्रपति चुनाव रहे। डेमोक्रेटिक पार्टी के देने से रहल पूर्व उपराष्ट्रपति जो बाइडन आ कैलिफोर्निया के कमला हैरिस, रिपब्लिकन पार्टी के राष्ट्रपति डोनाल्ड ट्रंप आ उपराष्ट्रपति माइक पेंस के हराइ के अपने राष्ट्रपति आ उपराष्ट्रपति बनल लोग।

## सन्दर्भ
हिमांत बिस्व सर्मा

**हिमन्त बिश्व शर्मा ** (जनम: 1 फरवरी 1969) एगो भारतीय राजनीतिज्ञ आ आसाम के मुख्यमंत्री हवन। ई जालूकबारी बिधानसभा से विधायको बाड़न। 2001 से 2015 ले ई भारतीय राष्ट्रीय काँग्रेस के विधायक रहन आ मई 2015 से भारतीय जनता पार्टी के विधायक हवन। ई पहिले भारतीय राष्ट्रीय काँग्रेस के सदस्य रहलन बाकिर 23 अगस्त 2015 के भारतीय जनता पार्टी मे चलि गइलन।

श्रेणी:1969 में जनम
श्रेणी:जियत लोग
श्रेणी:आसाम के लोग
श्रेणी:आसाम के मुख्यमंत्री
डोजकॉइन

**डोजकॉइन** (कोड: **DOGE**, चिन्हा: **Ð**) सॉफ्टवेयर इंजिनियर बिली मार्कस आ जैक्सन पाल्मर के बनावल एगो क्रिप्टोकरेंसी हऽ।

श्रेणी:क्रिप्टोकरेंसी
पिपरा दीछित

***पिपरा दीछित (''' [[हिंदी भाषा|हिंदी]] :पिपरा दीक्षित ''')***  उत्तर प्रदेश के देवरिया जिला में स्थित एगो गाँव ह। जेकर पोस्ट भी एही के नाम पर ह। 
इ भटनी बलाक के गाँव ह। इ सलेमपुर तहसील के गाँव ह। गाँवे में कइ मंदिर, डीह बाबा के स्थान अउर कइ धार्मिक स्थान बा। गाँवे के लगे ही गंडक नदी बहेला। गाँव में मुख रुप से हिंदी अउर भोजपुरी बोललजाला।
 
श्रेणी:देवरिया जिला
वाल्मीकि नगर (बिधानसभा क्षेत्र)

**वाल्मीकि नगर** भारतीय राज्य बिहार के पच्छिम चंपारण जिला मे एगो बिधानसभा क्षेत्र हऽ।

## अवलोकन

संसदीय आ विधानसभा निर्वाचन क्षेत्रन के परिसीमन के आदेश के अनुसार, क्रमांक 1, वाल्मीकि नगर (बिधानसभा क्षेत्र) पिपरासी, मधुबनी, ठकराहन और भीटहा सामुदायिक विकास खंड से बनल बा।

एकरा संगे एह मे वाल्मीकि नगर, लक्ष्मीपुर रामपुरवा, संतपुर सोहरिया, चंपापुर गोनौली, नौरंगिया दरदरी, महुववा कठरवा, हरनातनंद, बलुआ, छत्रौल, देवरिया तरूवनवा, भराची, बेलहवा मदनपुर आदि ग्राम पंचायत आवेला।   

ई बिधानसभा वाल्मीकि नगर (लोकसभा क्षेत्र) के हिस्सा हऽ।

## चुनावी नतीजा

### 2020 बिधानसभा चुनाव

 

### Assembly Elections 2015

 

### Assembly Elections 2010

## विधायक

श्रेणी:बिहार के बिधानसभा क्षेत्र
बिहार के बिधानसभा क्षेत्रन के लिस्ट

बिहार बिधानसभा मे अबही 243 गो सदस्य बाड़न लोग जेमे हर केहू एगो बिधानसभा क्षेत्र से चुना के आवेलन।

बिहार बिधानसभा के गठन 1937 मे भइल रहे, ओह घड़ी एमे 155 सदस्य लोग रहत रहे। भारत के संबिधान मे लिखल प्रावधानन के अनुसार राज्य मे पहिलका आम चुनाव 1952 मे भइल। विधानसभा मे सदस्यता के कुल संख्या 331 रहे, जेमे एक नामितो सदस्य शामिल रहे। डॉ श्रीकृष्ण सिंह सदन के पहिलका नेता आ मुख्यमंत्री बनलें आ डॉ अनुग्रह नारायण सिन्हा विधानसभा के पहिलका उपनेता चुनइलें आ राज्य के पहिलका उपमुख्यमंत्री बनलें। दूसरका आम चुनाव के घड़ी एकरा घटाइ के 318 कइ दिहल गइल। 1977 मे, बिहार विधानसभा के निर्वाचित सदस्यन की कुल संख्या 318 से बढ़ाइ के 324 कइ दिहल गइल। झारखंड के अलग राज्य बनला के चलते, संसद मे एगो अधिनियम, बिहार पुनर्गठन अधिनियम से, साल 2000 से, बिहार के बिधानसभा के सीतन के 325 से घटाइ के 243 कइ दिहल गइल।

## बिहार के बिधानसभा क्षेत्र सभ

बिहार के बिधानसभा क्षेत्रन के लिस्ट नीचे दिहल बा:

## क्षेत्र 1-50

## संदर्भ

+
वाल्मीकि नगर (लोकसभा क्षेत्र)

**वाल्मीकि नगर लोकसभा क्षेत्र** भारतीय राज्य बिहार के चालीस गो लोकसभा क्षेत्रन मे से एगो बा। ई 2008 मे अस्तित्व मे आइल।

## बिधानसभा क्षेत्र सभ

एह लोकसभा क्षेत्र मे छव गो बिधानसभा क्षेत्र बाटे:

# वाल्मीकि नगर
# रामनगर
# नरकटियागंज
# बगहा
# लउरिया
# सिकटा

ई छवो सीट बिहार पच्छिम चंपारण जिला मे पड़ेला।

## सांसद लोग

श्रेणी:बिहार के लोकसभा क्षेत्र
श्रेणी:लोकसभा चुनाव क्षेत्र
जनता दल (युनाइटेड)

**जनता दल (युनाइटेड)** — Janata Dal (United), जेकरा के संछेप में जद(यू) — JD(U) के नाँव से जानल जाला, भारत में एगो राजनीतिक पार्टी बाटे। ई पार्टी मुख्य रूप से पूरबी आ पूर्वोतर के राज्यन में उल्लेखजोग इस्थिति में बा। बिहार में एकरा के क्षेत्रीय पार्टी के दर्जा बाटे आ वर्तमान बिहार सरकार में ई हिस्सेदार बा; अरुणाचल प्रदेश में ई दुसरी सभसे बड़ पार्टी बा (बिधान सभा के हिसाब से)।

पार्टी सेंटर-लेफ्ट राजनीति वाली पार्टी हवे आ सोशलिज्म, सेकुलरिज्म आ इंटीग्रल ह्यूमानिज्म के बिचारधारा वाली पार्टी हवे। एकर अस्थापना जनता दल से अलगा हो के साल 2003 एन भइल रहे आ संस्थापक लोग में जार्ज फर्नांडीज, नितीश कुमार आ शरद यादव के प्रमुख भूमिका रहल।

श्रेणी:भारत के राजनीतिक दल
एसिड

230px|thumb|alt=धातु के पट्टी जेह पर कुछ दूरी ले दुसरे तरह के टेक्सचर देखात बा|जस्ता (जिंक) एगो आम धातु, हाइड्रोक्लोरिक एसिड के साथे रिएक्शन के बाद
**एसिड** (; हिंदी: अम्ल) अइसन मॉलिक्यूल चाहे आयन होलें जे प्रोटान (हाइड्रोजन के आयन H+) दे सके लें (ब्रोंसटेड-लौउरी एसिड) या फिर अइसन जे इलेक्ट्रान जोड़ी के साथे कोवैलेंट बंध बना सके लें (लेविस एसिड)। आसान भाषा में कहल जाय तब ई अइसन केमिकल होलें जे रासायनिक रिएक्शन के समय क्षार (बेस) सभ के हाइड्रोजन के आयन दे सके लें। इनहन के pH मान 7 से कम होला। अइसन पदार्थ जिनहन के ई मान 7 से कम होखे एसिडिक पदार्थ कहालें।

एसिड सभ पानी में घुल जालें आ खट्ट सवाद वाला घोल बनावे लें। क्षार सभ के साथे क्रिया करे पर लवण (साल्ट्स) बनावे लें।


श्रेणी:रसायनशास्त्र
एंजाइम

230px|thumb|alt=ग्राफ जेह में माल्टोज के ग्लूकोज में टूटल देखावल बा|Glucosidase एंजाइम जे माल्टोज के दू गो ग्लूकोज में तूर देला

**एंजाइम** () एक तरह के प्रोटीन होलें जे जैविक प्रकृया के तेज करे वाला (बायोकैटलिस्ट) होलें। कैटलिस्ट सभ रासायनिक रिएक्शन सभ के तेज करे वाला होलें आ शरीर में लगभग हर कोशिका में मेटाबोलिज्म के प्रकृया के अइसन एंजाइम कैटलिस्ट सभ के जरूरत होखे ले जवना से कि जीवन के चलत रहे खातिर मेटाबोलिज्म के ई प्रकृया भरपूर तेजी के साथ होखे। जवना मोलिक्यूल सभ पर ई एंजाइम असर भा काम करे लें उनहन के सबस्ट्रेट्स कहल जाला आ इनहन के काम करे के बाद जवन बने ला ओकरा के प्रोडक्ट कहल जाला।

कुछ एंजाइम सभ के कामर्शियल इस्तेमाल होखे ला, जइसे की एंटीबायोटिक सभ के बनावे में।कुछ घरेलू इस्तेमाल के चीजन में भी एंजाइम के इस्तेमाल होला जवना से केमिकल रिएक्शन के तेज कइल जा सके: बायोलाजिकल पावडर जे कपड़ा धोवे के कामे आवे लें, प्रोटीन, मांड चाहे तेलउंस चीज के दागी कपड़ा पर से हटावे के कामे आवे लें, मीट (मांस) के नरम बनावे खातिर एंजाइम वाला चीजन के इस्तेमाल होला जे प्रोटीन सभ के छोट छोट टुकड़ा में तूर देलें जवना से मीट चबाये में आसानी होखे ला।

श्रेणी:जीव बिज्ञान
श्रेणी:बायोकेमेस्ट्री
इजराइल आ फिलिस्तीन के झगड़ा

**[[इजराइल]] आ [[फिलिस्तीन]] के झगड़ा** इजराइली आ फिलिस्तीनी लोग के एगो झगड़ा हऽ जे 20वां शताब्दी के बीच के चालू भइल। एह झगड़ा के शांत करे के बहुते प्रयास भइल बा।

## संदर्भ

श्रेणी:समकालीन इतिहास
बायोकेमेस्ट्री

**बायोकेमेस्ट्री** (), **जीवरसायनिकी** चाहे **जीवबैज्ञानिक रसायनशास्त्र**, जिंदा जीवधारी सभ में आ उनहन से संबंधित केमिकल प्रासेस सभ के अध्ययन करे ला। ई जीव बिज्ञान आ रसायनशस्त्र के उप शाखा हवे जे तीन को उपशाखा सभ में बाँटल जाले: स्ट्रक्चरल जीव बिज्ञान, एंजाइमोलॉजी आ मेटाबोलिज्म।


श्रेणी:जीव बिज्ञान
श्रेणी:रसायनशास्त्र
एंबुलेंस

240px|thumb|right|alt=सड़क पर एगो वैन|इंग्लैंड में एगो एंबुलेंस, फिएट डुकाटो वैन के एंबुलेंस बनावल गइल बाटे।
[240px|thumb|right|alt=बर्फीला पहाड़न के ऊपर उड़त हेलीकाप्टर|[हवाई मेडिकल सर्विस|एयर एंबुलेंस के उदाहरन, स्विट्ज़रलैंड में एगो मेडिकल सुबिधा वाला बचाव हेलीकाप्टर]]
**एंबुलेंस** चाहे **एम्बुलेंस** () अइसन आवाजाही के साधन हवे जेह में कुछ मेडिकल सुबिधा होला आ जे मरीज चाहे घाही ब्यक्ति के अस्पताल ले जाए, एक अस्पताल से दुसरे अस्पताल ट्रांसफर करे, या फिर अंगदान करे वाला लोगन के अंग जल्दी से सुरक्षित उहाँ ले पहुँचावे जहाँ ऊ अंग केहू दुसरे के शरीर में लगावल जाई, नियर कामे आवे ला। आम गाड़ी-बाहन से ई अलगा एह मामिला में होला कि एह में कुछ मिनिमम जरूरी मेडिकल बेवस्था होला जवना से कि रस्ता में मरीज के सम्हारल जा सके। ई सइकिल से ले के हवाईजहाज ले, कवनो साइज के हो सके ला।

आमतौर पर वैन सभ के इस्तेमाल एंबुलेंस के रूप में होला जे कार से कुछ बड़हन होखे लीं। कई सारा मरीजन के एक्के साथे ट्रांसफर करे खाती बस-एंबुलेंस भी कुछ देसन में कामे आवे ली। हेलीकाप्टर आ हवाई जहाज (एयर एंबुलेंस) सभ के भी चलन बा। समुंद्र के तीरे वाला इलाका सभ में समुंद्री दुर्घटना के समय घाही लोग के किनारे ले पहुँचावे खातिर स्टीमर आ मोटर बोट एंबुलेंस सभ के भी इस्तेमाल होखे ला।

*एंबुलेंस* शब्द अंग्रेजी भाषा के हवे जे ख़ुद लैटिन भाषा से *एंबुलारे* से निकलल हवे, जेकर मतलब होला "चलल फिरल चाहे आवाजाही कइल"। एक तरह से ई छोट-मोट अस्पताल होला जे आवाजाही क सके ला - मोबाइल अस्पताल के काम क सके ला।

श्रेणी:अस्पताल
एथनोलॉग

***एथनोलॉग: लैंगुएजेज ऑफ़ दि वल्ड*** (**'; जेकरा ***Ethnoloɠue*** के इस्टाइल में लिखल जाला) सालाना छपे वाला एगो संदर्भ पब्लिकेशन हवे जे कागज पर आ ऑनलाइन दुनों रूप में छपे ला। ई पूरा दुनियाँ के जिंदा [[भाषा]] सभ के बारे में आँकड़ा आ जानकारी उपलब्ध करावे ला। ई पहिली बेर 1951 में छपल रहल, आ अब हर साल ''एसआइएल इंटरनेशनल'' संस्था द्वारा छापल जाला। ई संस्था एगो नॉन-प्राफिट ईसाई संस्था हवे। ए संस्था के मुख्य काम भाषा सभ के अध्ययन कइल आ उनहन के बारे में जानकारी आ आँकड़ा एकट्ठा क के सहेजल हवे; धार्मिक आ साक्षरता बढ़ावे के मकसद से। ई संस्था अमेरिका के डलास में मुख्यालय वाली बा आ एकर अउरी शाखा दुनियाँ भर में फइलल बाड़ी सऽ।

2020 तक ले, ''एथनोलॉग'' के [[वेबसाइट|वेब]] आधारित प्लेटफार्म पर 7,117 भाषा सभ के बारे में जानकारी मौजूद बा (ई एकर 23वाँ संस्करण हवे), जेह में बोले वाला लोगन के गिनती, लोकेशन, बोली सभ, भाषाई संबद्धता,  ऑटोनिम (autonyms), ओह भाषा में [[बाइबिल]] के उपलब्धता, भाषा के दोबारा जिंदा करे खाती हो रहल कोसिस, आ **Expanded Graded Intergenerational Disruption Scale** (***EGIDS**') के इस्तेमाल क के भाषा के वायाबिलिटी (viability) के अनुमान के जानकार शामिल बाटे।

== संदर्भ ==


== बाहरी कड़ी ==
* [http://www.ethnologue.com/ *Ethnologue'' के वेब वर्शन]

श्रेणी:भाषा बिज्ञान
श्रेणी:भाषा वर्गीकरण
फिलिस्तीन

**फिलिस्तीन** चाहे **फ़िलिस्तीन** ( उच्चा.:*पैलेस्टाइन*; ) पच्छिमी एशिया में एगो देश बा।

## संदर्भ


श्रेणी:एशिया के देस
अरबी भाषा

**अरबी** (; अल अरबिय्याह) सामी भासा परिवार के एगो भासा हऽ। ई अरब के संपर्क भासा हऽ। एकर नांव अरब लोग के नांव प पड़ल बा। प्राचीन यूनान के लोग, अरब शब्द के प्रयोग ऊ जगह प रहे वला लोग बदे करत रहे, जवन पक्खिम मे पुरबी मिस्र, पूरब मे मेसोपोटेमिया, उत्तर मे लेबनान पर्वतमाला आ आ सीरिया से घेराइल रहे। अंतर्राष्ट्रीय मानकीकरण संस्था अरबी भाषा के, मानक रूप "आधुनिक मानक अरबी" संगे ओकर तीस गो रूपन के अलग अलग कोड दिहले बा। आधुनिक मानक अरबी के साहित्यिक अरबी कहल जाला काहे की ऊ पुरान अरबी के आधुनिक रूप हऽ।

## सन्दर्भ
नरकटियागंज (बिधानसभा क्षेत्र)

**नरकटियागंज** बिहार के पच्छिम चंपारण जिला मे एगो बिधानसभा क्षेत्र हऽ।
करेंसी

**करेंसी** भा **करेन्सी** () अपना सभसे बिसेस अरथ में, कवनों अइसन मुद्रा (मनी) के रूप होला जे आर्थिक लेनदेन के कामे आवे आ चलन में होखे; मुख्य रूप से बैंकनोट आ सिक्का सभ एह में आवे लें। आम परिभाषा ई हवे की करेंसी मुद्रा के अइसन सिस्टम हवे जे आम इस्तेमाल में आवत होखे, बिसेस रूप से कौनो देस के लोगन खातिर। एह परिभाषा के तहत अमेरिकी डालर, भारतीय रुपिया आ पइसा, यूरो, पाउंड, दीनार नियर मुद्रा के इकाई सभ करेंसी हईं। एह अलग-अलग करेंसी सभ के मूल्य आपस में बरोबर ना होला बलुक फारेन एक्सचेंज बजार में तय होला। एक तरह से देखल जाय त ई करेंसी सभ सरकारन द्वारा परिभाषित कइल जालीं आ इनहन के चलन आ स्वीकृति सीमित होला, मने कि हर देस के करेंसी हर देस में चले ई जरूरी ना बाटे।


श्रेणी:अर्थशास्त्र
कॉपीराइट

**कॉपीराइट** चाहे **कापीराइट** (copyright) कौनों रचना के रचनाकार के मिले वाला एक किसिम के बौद्धिक संपदा (intellectual property) अधिकार हवे कि रचना के ओकरे rरचनाकार के अलावा चाहे ओकरे परमीशन के अलावा केहू दूसर नकल (कॉपी) न बना सके। आम तौर पर ई कुछ निश्चित समय खातिर होला। रचना साहित्यिक, कलात्मक, शिक्षा के सामग्री, संगीत वगैरह हो सके ला। कॉपीराइट कौनों आइडिया भा बिचार के ओरिजिनल प्रकटीकरण के संरक्षित करे ला न कि खुद ओह आइडिया भा बिचार के। कॉपीराइट के कुछ सीमा भी हो सके लीं जे आमजनता के हित के निगाह में रखत होखें, जइसे की अमेरिका में फेयर यूज के सिद्धांत काम करे ला।

आमतौर पर पब्लिक कानून के द्वारा लागू करावल जाये वाला कॉपीराइट अधिकार रचनाकार के मौत से 50 से 100 साल के होखे ला, ई देस पर निर्भर करे ला।

## संदर्भ


श्रेणी:बौद्धिक संपदा
श्रेणी:कानून
माइक्रोफार्मेट

**माइक्रोफार्मेट** चाहे **माइक्रोफॉरमेट** (Microformat; उच्चारण: *माइक्रोफॉरमैट*; कभी कभार छोट रूप में **μF** लिखल जाला) परिभाषित एचटीएमएल क्लास सभके सेट होखे लें जे एचटीएमएल एलीमेंट सभ के के बारे में बिबरन वाला आ कंसिस्टेंट मेटाडेटा के रूप में काम करे लें। इनहन के काम एलिमेंट सभ के ओह लच्छन के बारे में बतावल होला की एलिमेंट कवना प्रकार के डेटा बा (जइसे की: कान्टैक्ट जानकारी, भूगोलीय लोकेशन, इवेंट, ब्लॉग पोस्ट, रेसिपी वगैरह)। एह तरीका से ई सॉफ्टवेयर सभ के कौनों जानकारी के प्रासेस करे में सहायक होलें काहें से कि सॉफ्टवेयर के पता चल जाला कि कवना किसिम के डेटा बाटे, नाहीं त अटरेंडम मान के पहिले सॉफ्टवेयर के खुदे चीन्हे के परित। माइक्रोफारमेट सभ के पैदाइश 2005 के आसपास भइल आ ई प्राथमिक रूप से सर्च इंजन आ आरएसएस नियर समाचार एकट्ठा करे वाला सर्विस सभ खातिर डिजाइन कइल गइल रहलें।

## संदर्भ

## बाहरी कड़ी

* microformats.org
* Microformats Primer
* Optimus  microformats parser and validator

श्रेणी:इंटरनेट
श्रेणी:एचटीएमएल
श्रेणी:वेब डेवेलपमेंट
आसाम में बाढ़

[240px|thumb|alt=कई धारा में नदी के पाट, उपग्रह फोटो|कई धारा में बँटा के बहे वाली [ब्रह्मपुत्र नदी एहिजा बाढ़ के मुख्य वजह बने ले]]
पूर्वोतर भारत के मैदानी राज्य **[[आसाम]] में [[बाढ़ि|बाढ़]]** एगो हर साल आवे वाली प्राकृतिक आफत हवे। मुख्य रूप से ब्रह्मपुत्र नदी आ बराक नदी अपने सहायिका नदिन के साथे रेगुलर आवे वाली एह बाढ़ खातिर जानल जालीं। हालाँकि, इनहन के कई गो सहायिका जे अरुणाचल प्रदेश आ मेघालय से आवे लीं, उनहन में अचानक आवे वाली बाढ़ (फ्लैश फ्लड) के घटना भी देखे के मिले ला। राष्ट्रीय बाढ़ आयोग के मूल्यांकन के हिसाब से आसाम के लगभग 31.05 लाख हेक्टेयर जमीन बाढ़ से परभावित होखे के संका वाली बा जे एह राज्य के कुल रकबा के 39.58 % बाटे; जबकि पूरा भारत में कुल रकबा के खाली भर 10 % के लगभग बा। एह तरीका से पूरा भारत भर के बाढ़ के संका वाला एरिया के 9.4 % एरिया अकेल्ले आसामे में पड़े ला।

अभिन हाले में, मई 2020 में, भारी बारिस के चलते ई खबर आइल की बाढ़ से लगभग 30,000 लोग परभावित हो गइल बा आ 5 जिला सभ में फसल बरबाद भ गइल बा। बाकी मामिला एहिजे ना रुकल आ अक्टूबर 2020 ले कुल पचास लाख (5 मिलियन) लोग बाढ़ के चपेट में आइल, 123 लोगन के जान गइल आ 26 लोग जमीन भहराए से मुअल; कुल 5,474 गाँव सभ एह बाढ़ से परभावित भइलेन आ करीबन डेढ़ लाख लोगन के शरणार्थी कैंप में असरा लेवे के परल।

## कारण
### जलवायु
आसाम नम उष्णकटिबंधीय जलवायु वाला क्षेत्र में आवे ला।

## संदर्भ

बाढ़
बाढ़
राधे (2001 हिन्दी फिलिम)

**राधे: योर मोस्ट वांटेड भाई** प्रभु देवा के बनावल एगो हिंदी भासा के फिलिम हऽ। फिलिम के कथा कोरियाई फिल्म **द आउटलॉज** प आधारित बा। फिलिम मे सलमान खान, दिशा पटानी, रणदीप हुड्डा आ जैकी श्रॉफ लोग अभिनय कइले बा।

## संदर्भ

श्रेणी:2021 के फिलिम
युनिकोड

**युनिकोड** चाहे **यूनीकोड** () एगो इंटरनेशनल टेक्नॉलजी स्टैंडर्ड हवे कि दुनिया भर लेख लिखाई सिस्टम सभ के पाठ (टेक्स्ट) के एनकोडिंग, प्रदर्शन आ हैंडलिंग एगो कंसिस्टेंट तरीका से कइल जा सके। एकरे रखरखाव के काम युनिकोड कंसोर्टियम करे ला। मार्च 2020 तक ले एह में कुल 1,43,859 कैरेक्टर (अक्षर) शामिल रहलें आ ई युनिकोड 13.0 के नाँव से जानल जाला जे में 154 आधुनिक आ इतिहासी लिखाई सभ के अक्षर शामिल बाने।

श्रेणी:डिजिटल टाइपोग्राफी
लैटिन लिखाई

**लैटिन लिखाई**, (Latin script) **रोमन लिखाई** चाहे **रोमन लिपि** (Roman script) पुराना जमाना के लैटिन भाषा के लिखाई सिस्टम के आधार पर बनल लिखाई (लिपि) हवे। एकर अच्छर सभ (ग्राफिकल चीन्हा सभ) क्लासिकल लैटिन अच्छर (अल्फाबेट) सभ के आधुनिक रूप हवें। वर्तमान में अंग्रेजी, फ्रेंच, स्पैनिश नियर बहुत प्रचलित भाषा सभ के लिखे में इनहने के इस्तेमाल होखे ला आ दुनिया के लगभग 70 % जनता एकर इस्तेमाल क रहल बाटे। ई इंटरनेशनल फोनेटिक अल्फाबेट (आइपीए) के आधार हवे।

श्रेणी:लिखाई
विकिडेटा

**विकिडेटा** () आपसी सहजोग से संपादित होखे वाला, बहुभाषी, नॉलेज ग्राफ (अइसन नॉलेज बेस जे ग्राफ के रूप के डेटा मॉडल में जानकारी के सहेजे) हवे जे विकिमीडिया फाउंडेशन द्वारा होस्ट कइल जा रहल बा। ई खुला डेटा के कॉमन सोर्स हवे जेकरा के सगरी विकिमीडिया प्रोजेक्ट सभ इस्तेमाल करे लें जइसे कि विकिपीडिया, आ अउरियो केहू दूसर एकर इस्तेमाल CC0 पब्लिक डोमेन लाइसेंस के तहत कइ सके ला।

विकिडेटा के संचालन विकिबेस सॉफ्टवेयर पर होला। एकरा के केहूओ संपादित क सके ला काहें से कि ई एक किसिम के विकि हवे। एकर इस्तेमाल मशीन (कंप्यूटर बॉट वगैरह) आ आदमी (मैनुअली) केहू क सके ला।

विकिडेटा 29 अक्टूबर 2012 के लांच भइल रहे। शुरुआत में विकिपीडिया के अलग-अलग भाषा सभ के एकही बिसय पर बनल पन्ना सभ के जोड़े खातिर उनहन पर इंटरविकि कड़ी के इस्तेमाल कइल जाव। एही खातिर विकिडेटा के शुरुआत भइल कि एह आपसी जोड़ सभ के एक जगह एकट्ठा रखल जा सके आ सगरी भाषा के विकिपीडिया इहाँ से एह जोड़ सभ के इस्तेमाल क सकें। 14 जनवरी 2013 के हंगेरियन भाषा के विकिपीडिया पहिली विकिपीडिया बनल जेकर आँकड़ा विकिडेटा से जुड़ गइल। एकरे बाद हिब्रू आ इटैलियन भाषा के विकिपीडिया एह से जुड़ल। 13 फरवरी के अंग्रेजी भाषा के विकिपीडिया विकिडेटा से जुड़ गइल आ 6 मार्च 2013 से सगरी भाषा के विकिपीडिया सभ एह सुबिधा से जुड़ गइलीं। 23 सितंबर के विकिमीडिया कॉमंस एकरा से जुड़ गइल।

बाद में एह में अउरी फंक्शन सभ जुड़त गइलें। 15 मई 2021 ले के आँकड़ा अनुसार एह विकिडेटा पर कुल 9,36,15,000+ डेटा आइटम रहलें।

## संदर्भ


श्रेणी:विकिमीडिया प्रोजेक्ट
श्रेणी:ऑनलाइन डेटाबेस
पार्वती पहाड़ी

**पार्वती पहाड़ी** महाराष्ट्र के पुणे शहर के चउहद्दी के भीतर एगो छोट खन पहाड़ी बाटे। ई समुंद्र तल से  ऊँच बाटे आ पुणे के सभसे बेहतरीन सीन देखे लायक जगहा हवे जहाँ से शहर के पैनोरमा देखलाई पड़े ला आ ई पुणे के दुसरा सभसे ऊँच अस्थान हवे, वेताल पहाड़ी के बाद। पहाड़ी के सभसे ऊपर देवी पार्वती के एगो मंदिर बा जेवना के चलते एकर नाँव परल हवे। ई मंदिर पुणे से सभसे पुरान धरोहर हवे आ पेशवा बंस के शासन के दौरान बनावल गइल रहल। मंदिर ले चढ़ के चहुँपे खाती 103 गो सीढ़ी बाड़ी स।

बतावल जाला कि ई पहाड़ी पहिले तावरे नाँव के एगो पाटिल के अधिकार में रहे जिनका से पेशवा लोग एकरा के कीन लिहल। देवी तावरे के कुलदेवी बतावल जाली जिनका परताप से पेशवा के महतारी काशीबाई एक बेर घाही होखले के बाद नीक भइली। एकरा बाद से पेशवा इहाँ रेगुलर जाए लगलें आ पहाड़ी कीन के इहाँ मंदिर बनववलें। मुख्य मंदिर, शिव के देवदेवेश्वर मंदिर हवे जे दक्कन के बेसाल्ट वाला करिया पाथर से बनल हवे। शिव मंदिर पेशवा बालाजी बाजी राव के समय में 1749 में पूरा भइल। एह दुनों के अलावा विट्ठल, रुक्मिणी, विष्णु आ कार्तिकेय के मंदिर बाने।

## संदर्भ

श्रेणी:पुणे
बगहा (बिधानसभा क्षेत्र)

**बगहा** बिहार के पच्छिम चंपारण जिला मे एगो बिधानसभा क्षेत्र हऽ।

श्रेणी:बिहार के बिधानसभा क्षेत्र
एड्रेनेलिन

**एड्रेनेलिन** (Adrenaline) जेकरा के **एपिनेफ्राइन** (Epinephrine) के नाँव से भी जानल जाला, एगो हार्मोन आ दवाई हवे। ई शरीर के विसरल फंक्शन, मने कि अपने आप संचालित होखे वाला अंदरूनी क्रिया सभ, जइसे कि साँस लिहल वगैरह के रेगुलेट करे ला। शरीर में आमतौर प एकर उत्पादन एड्रेनेलिन ग्लैंड में होला आ कुछ मात्रा में ई मेडुला ऑब्लांगाटा के न्यूरान सभ द्वारा उत्पादित कइल जाला। ई हार्मोन के रूप में, लड़े-चाहे-भागे के रिस्पांस में बहुत महत्व के भूमिका वाला चीज हवे, मांसपेशी सभ में खून के बहाव बढ़ा के, दिल के धड़के के गति तेज क के, आँख के पुतरी में फइलाव ले आ के आ खून में शुगर के लेवल रेगुलेट क के ई आपन काम करे ला। ई हार्मोन कई जानवर सभ में पावल जाला आ कुक एक कोशिका वाला जीव सभ में भी मिले ला। पोलैंड के फिजियोलॉजिस्ट नेपोलियन सायबुल्सकी पहिली बेर एकरा के 1895 में आइसोलेट करे में सफल भइल रहलें।

## संदर्भ


श्रेणी:हार्मोन